Document ID: 32009D0621

KOMISIJOS SPRENDIMAS
2009 m. rugpjūčio 20 d.
iš dalies keičiantis Sprendimo 2008/185/EB nuostatas dėl Šiaurės Airijos įtraukimo į regionų, kuriuose vykdoma patvirtinta nacionalinė Aujeskio ligos kontrolės programa, sąrašą
(pranešta dokumentu Nr. C(2009) 6394)
(Tekstas svarbus EEE)
(2009/621/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1964 m. birželio 26 d. Tarybos direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis (1), ypač į jos 9 straipsnio 2 dalį,
kadangi:
(1)
Direktyvoje 64/432/EEB nustatytos Bendrijos vidaus prekybos galvijais ir kiaulėmis taisyklės. Tos direktyvos 9 straipsnyje nustatyti privalomų nacionalinių tam tikrų užkrečiamųjų ligų, įskaitant Aujeskio ligą, kontrolės programų tvirtinimo kriterijai.
(2)
2008 m. vasario 21 d. Komisijos sprendimu 2008/185/EB dėl papildomų garantijų, susijusių su Aujeskio liga, Bendrijos vidaus prekybai kiaulėmis ir kriterijų, pateikiant informaciją apie šią ligą (2), nustatomos papildomos kiaulių vežimo valstybėse narėse garantijos. Šios garantijos yra susijusios su valstybių narių klasifikavimu pagal ligos statusą jose.
(3)
To sprendimo II priede išvardytos valstybės narės ar jų regionai, kuriose vykdomos patvirtintos Aujeskio ligos kontrolės programos.
(4)
Jungtinė Karalystė pateikė Komisijai Aujeskio ligos statusą Šiaurės Airijoje patvirtinančius dokumentus. Nacionalinė Aujeskio ligos kontrolės programa įgyvendinama jau keletą metų.
(5)
Komisija išnagrinėjo šios valstybės narės pateiktus dokumentus ir nustatė, kad Šiaurės Airijoje vykdoma nacionalinė kontrolės programa atitinka Direktyvos 64/432/EEB 9 straipsnio 1 dalyje nustatytus reikalavimus. Todėl Šiaurės Airija turėtų būti įtraukta į Sprendimo 2008/185/EB II priedo sąrašą.
(6)
Todėl Sprendimą 2008/185/EB reikėtų atitinkamai iš dalies pakeisti.
(7)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2008/185/EB II priedas pakeičiamas šio sprendimo priedo tekstu.
2 straipsnis
Šis sprendimas skirtas valstybėms narėms.
Priimta Briuselyje, 2009 m. rugpjūčio 20 d.

Labels: 0
3
6
18
15